**Nr. SRSCAS/eas/2/1280/30.09.2021**

**Stimată doamnă/ stimate domnule Director,**

Având în vedere faptul că se încheie perioada prevăzută în *Strategia locală privind incluziunea socială şi reducerea sărăciei în Municipiul Bucureşti 2017 – 2021*, aprobată prin Hotărârea Consiliului General al Municipiului București nr. 496/ 31.10.2017, Direcția Generală de Asistență Socială a Municipiului București invită organizațiile neguvernamentale să participe la formularea unor noi direcții prioritare pentru următoarea perioadă, respectiv 2022-2027. Luând în considerare activitatea dumneavoastră în domeniu, am fi onorați dacă ne-ați fi alături în acest demers. Discuțiile vor avea loc online, începând cu data de 05 octombrie a.c., orele 12.00, în fiecare zi fiind abordată o altă categorie socială dintre cele care se regăsesc în actuala strategie:

1. Copii aflaţi în dificultate (05.10.2021, ora 12.00)

2. Tineri care părăsesc sistemul de protecţie a copilului (06.10.2021, ora 12.00)

3. Persoane cu dizabilităţi (07.10.2021, ora 12.00)

4. Persoane care au executat o pedeapsă privativă de libertate (08.10.2021, ora 12.00)

5. Violenţa în familie (11.10.2021, ora 12.00)

6. Victime ale traficului de persoane (12.10.2021, ora 12.00)

7. Persoane adulte fără adăpost (13.10.2021, ora 12.00)

8. Refugiaţi / imigranţi (14.10.2021, ora 12.00)

9. Situaţii de urgenţă: incendii, riscuri naturale, biologice și tehnologice (15.10.2021, ora 12.00)

10. Persoane vârstnice (18.10.2021, ora 12.00)

În măsura în care timpul vă permite să participați la una sau la mai multe dintre discuțiile antemenționate, vă rugăm să ne transmiteți intenția dumneavoastră pe adresa de email: registratura@dgas.ro până la data de 04.10.2021 (sau cu minim o zi lucrătoare înainte de fiecare întâlnire), împreună cu următoarele informații: numele reprezentantului organizației dumneavoastră care va participa la întâlniri, datele de contact ale acestuia și categoria socială (dintre cele 10 antemenționate) la care sunteți interesați să contribuiți.

De asemenea, vă reamintim faptul că, în perioada 20 septembrie - 19 octombrie 2021, Primăria Municipiului București așteaptă propunerile dumneavoastră privind bugetarea participativă la nivelul Municipiului București. Informații suplimentare puteți obține accesând linkul https://bugetare-participativa.pmb.ro/faq, telefonic la numărul 021/305.55.00 int.1131 sau prin e-mail, la adresa bugetare.participativa@pmb.ro.

Vă mulțumim anticipat pentru implicarea dumneavoastră în elaborarea *Strategiei locale privind incluziunea socială şi reducerea sărăciei în Municipiul Bucureşti 2022 – 2027* și vă asigurăm de întreaga noastră considerație!

**Cu stimă,**

**Cosmina Ioana SIMIEAN NICOLESCU Dr. Emanuel Adrian SÂRBU**

**Director General Șef Serviciu**